**(β) Ο “ KΑΤΑΣΤΑΤΙΚΟΣ ΧΑΡΤΗΣ”του Μαθήματος**

1. ***ΣΗΜΕΙΩΣΕΙΣ και ΒΙΒΛΙΑ του ΜΑΘΗΜΑΤΟΣ :***

 ***(α) Σημειώσεις Εδαφομηχανικής, Γ. Γκαζέτα [Εκδοση 2.6 ( 2009)]***

 ***(β) Το βιβλίο : “Στοιχεία Εδαφομηχανικής” των Κ. Γεωργιάδη και Μ. Γεωργιάδη [Εκδόσεις Ζήτη, (2009)]***

1. Το μάθημα αυτό αποτελεί συνέχεια της Εδαφομηχανικής Ι του 5ου εξαμήνου. Oμως αυτό το εξάμηνο ***δέν θα υπάρξει καμία απολύτως διάκριση μεταξύ τμημάτων.***
2. Η παρακολούθηση ***Διδασκαλίας και Ασκήσεων*** είναι εντελώς απαραίτητη.

 Η εξεταστέα ύλη περιλαμβάνει :

**(α)** ***ό,τι διδάσκεται στο μάθημα*** ***(****επιβάλλεται να κρατούνται συστηματικά* ***σημειώσεις)***

**(β)** τις ***“Σημειώσεις Εδαφομηχανικής”*** (Γ. Γκαζέτα) –
**[Κεφάλαια 4, 5.1, 5.2, 5.3, 6 και 7**. Καί τις Ασκήσεις των Διαγωνισμάτων.**]** Επίσης : *Τα άρθρα του Παραρτήματος*.

 **(γ)**Το βιβλίο***“Στοιχεία Εδαφομηχανικής*”**των Κ. καί Μ. Γεωργιάδη.

 ***[ Κεφ. 2*** *(2.1, 2.3),*  ***Κεφ. 3*** *(3.1, 3.2, 3.3, 3.4),*  ***Κεφ. 4*** *(4.1, 4.2, 4.3)* ***]***

Επειδή δε τόσο οι νέες έννοιες όσο και οι εφαρμογές που θα εισαχθούν στο μάθημα το Εξάμηνο αυτό δεν αφομοιώνονται μόνον με μιά απλή κατ’ οίκον μελέτη, ***συνιστάται* *θερμά η σοβαρή παρακολούθηση***–***συμμετοχή στο μάθημα.***

1. Εκτός από τις ασκήσεις που θα λύνονται στο μάθημα **[**οι εκφωνήσεις των οποίων δίδονται σε Παράρτημα των *"Σημειώσεων Εδαφομηχανικής" ή στο MyCourses***]**, θα σας δοθούν και *"άλυτες" ασκήσεις* για εξάσκηση. Υπενθυμίζεται ωστόσο ότι η εξέταση (πρόοδοι και τελικό δαγώνισμα) θα περιλαμβάνουν τα όσα διδάσκονται κυρίως στο μάθημα.
2. ***(α)*** Ενα μικρής−διάρκειας (45΄) ***διαγώνισμα Προόδου*** θα διεξαχθεί στις **23 Απριλίου**. Θα είναι ένα απλό διαγώνισμα ***(χωρίς βιβλία και χωρίς σημειώσεις),*** με σαφή την διδακτική σκοπιμότητα. Θα ελεγχθεί η αφομοίωση των βασικών σημείων της θεωρίας και των ασκήσεων. Το διαγώνισμα είναι υποχρεωτικό. Ο βαθμός *προόδου* θα αντιστοιχεί στο ***25%*** της τελικής βαθμολογίας, ***(β)*** Το τελικό διαγώνισμα (**75*%*** *του τελικού βαθμού*), θα γίνει επίσης χωρίς βιβλία και χωρίς σημειώσεις. Τόσο το ενδιάμεσο όσο και το τελικό διαγώνισμα θα είναι ***κοινά*** για όλα τα τμήματα του μαθήματος.

*Τονίζεται ιδιαιτέρως ότι ο σκοπός των διαγωνισμάτων δεν είναι μόνον (ούτε κάν κυρίως) η βαθμολόγηση της προόδου του σπουδαστή,* ***αλλά η εξάσκησή του****. Άλλωστε δεν ενδιαφερόμαστε τόσο πολύ να ελέγξουμε τις "γνώσεις" που θα έχετε αποκτήσει, όσο να συμβάλλουμε στην καλλιέργεια τρόπου σκέψης «μηχανικού». Επομένως, η συμμετοχή* ***καί*** *στα δύο διαγωνίσματα είναι σχεδόν−εξίσου επωφελής για τον εκπαιδευόμενο σπουδαστή.*

1. Υπενθυμίζεται επίσης ότι ***θεωρία και ασκήσεις στην Εδαφομηχανική είναι αλληλένδετα***. Οι φυσικές προσομοιώσεις και αναλύσεις που αναπτύσσονται στην θεωρία αποτελούν συχνά και την μεθοδολογία επιλύσεως πρακτικών προβλημάτων και “ασκήσεων” ⎯ όχι απλώς μιά θεωρητική ενασχόληση. Επομένως απαιτείται ***ενιαία παρακολούθηση*** και κατανόηση (θεωρίας και αριθμητικών εφαρμογών). Φυσικά, *ενιαία* (ως πρός θεωρία και ασκήσεις) θα είναι και τα θέματα των διαγωνισμάτων. Ασκήσεις, ***παραδείγματα των πρόσφατων διαγωνισμάτων***, με μερικές χαρακτηριστικές λύσεις, δίδονται στο τέλος των Σημειώσεων*.* Είναι προφανώς χρήσιμο να τις συμβουλεύεστε καί να τις λύνετε για πρόσθετη δική σας εξάσκηση …
2. Απαιτούμενος ελάχιστος χρόνος μελέτης του μαθήματος (κατά την εκτίμησή μας) : ***1 ώρa εβδομαδιαίως (εφόσον γίνεται αμέσως μετά το μάθημα [π.χ. την ίδια ημέρα ή έστω μέσα στο Σαββατοκύριακο]).*** Ή πολύ-πολύ περισσότερες ώρες εάν αφήσετε το διάβασμα για την παραμονή των εξετάσεων. Φυσικά δε στην περίπτωση αυτή η εμπέδωση είναι πολύ μικρότερη.
3. ***Ανακοινώσεις πάσης φύσεως (για το μάθημα, τα διαγωνίσματα, αλλά και διάφορα θέματα γενικότερου ενδιαφέροντος)*** θα τοποθετούνται *στην* ***ιστοσελίδα του Μαθήματος στο:* https://mycourses.ntua.gr/‎**

*(****και φυσικά ερευνητικά άρθρα για διάβασμα στα Site του καθηγητή Γ. Γκαζέτα***

[***http:*//*ssi.civil.ntua.gr/***](http://ssi.civil.ntua.gr/) ***→ Soils Mechanics Laboratory*** *)*